Man vas vir poging tot moord - Maroela Media
Man vas vir poging tot moord
'n Man is in Plettenbergbaai in hegtenis geneem op aanklag van poging tot moord, het die polisie in die Wes-Kaap gesê.
Kapt. Bernadine Steyn, woordvoerder van die polisie, het gesê 'n 35-jarige man was Vrydagaand in 'n argument met 'n groep mans betrokke. Hy het glo hierna in sy motor geklim en 'n ander motor van die pad af probeer druk.
Volgens Steyn het die bestuurder van die ander motor, 'n 39-jarige man, uit sy motor geklim met 'n 7.65mm-pistool en twee skote op die 35-jarige man afgevuur. Die 35-jarige man is gewond en is na 'n hospitaal in George geneem waar hy in 'n stabiele toestand is.
Steyn het gesê polisiebeamptes het die skote gehoor en na die toneel gehaas waar hulle die 39-jarige man in hegtenis geneem het. Hy sal na verwagting Maandag in die Plettenbergbaai-landdroshof verskyn.
Nkandla-heining val glo uitmekaar
Sewe sterf in Vrystaat-botsing
Nou hoe nou, wat van die ou wat hom van die pad af wou druk, is dit nie ook poging tot moord nie? Hoe val die saak net een kant toe? As daai akker hom nie van die pad af probeer druk het nie, sou hy nooit n ontmoeting met n 7.65mm gehad het nie. Ek dink hier word verkeerd opgetree. Nie dat ek sê dis reg om net te skiet nie, maar dis ook nie reg om mense van die pad af te druk nie.